Document ID: 31992R1661

ΚΑΝΟΝΙΣΜΟΣ (ΕΟΚ) αριθ. 1661/92 ΤΗΣ ΕΠΙΤΡΟΠΗΣ της 26ης Ιουνίου 1992 για την τροποποίηση του κανονισμού (ΕΟΚ) αριθ. 1062/92 περί λεπτομερειών εφαρμογής του κανονισμού (ΕΟΚ) αριθ. 916/92 του Συμβουλίου για τη μεταφορά στην Πορτογαλία 30 000 τόνων κτηνοτροφικού σίτου που κατέχονται από το δανικό οργανισμό παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 674/92 (2),
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (4),
τον κανονισμό (ΕΟΚ) αριθ. 916/92 του Συμβουλίου της 31ης Μαρτίου 1992 για τη μεταφορά στην Πορτογαλία 382 000 τόνων σιτηρών που κατέχονται από διαφόρους οργανισμούς παρεμβάσεως (5), και ιδίως το άρθρο 1 παράγραφος 5,
Εκτιμώντας:
ότι σύμφωνα με τον κανονισμό (ΕΟΚ) αριθ. 916/92 ο δανικός οργανισμός παρεμβάσεως θέτει στη διάθεση του πορτογαλικού οργανισμού παρεμβάσεως 30 000 τόνους κτηνοτροφικού σίτου που θα μεταφερθούν στους τόπους που θα καθοριστούν- ότι πρέπει να θεσπιστούν οι λεπτομέρειες εφαρμογής του μέτρου αυτού-
ότι ο πορτογαλικός οργανισμός παρεμβάσεως δεν ήταν σε θέση να δώσει συνέχεια στις προσφορές που υποβλήθηκαν στα πλαίσια του κανονισμού (ΕΟΚ) αριθ. 1062/92 της Επιτροπής (6)- ότι πρέπει να προβλεφθεί μια νέα περίοδος προσφορών και η ανάλογη εφαρμογή της προθεσμίας εκτελέσεως της μεταφοράς-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1062/92 τροποποιείται ως εξής:
1. στο άρθρο 2 η ημερομηνία "31 Ιουλίου 1992" αντικαθίσταται από την ημερομηνία "31 Οκτωβρίου 1992"-
2. το άρθρο 3 παράγραφος 5 αντικαθίσταται από το ακόλουθο κείμενο:
"5. Η προθεσμία υποβολής των προσφορών για την πρώτη μερίδα λήγει στις 7 Ιουλίου 1992, ώρα 13.00.
Για τις ποσότητες που δεν κατακυρώνονται με βάση τις προσφορές της 7ης Ιουλίου 1992, διενεργείται νέος διαγωνισμός για τον οποίο η προθεσμία υποβολής των προσφορών καθορίζεται στις 10 Αυγούστου 1992."-
3. το άρθρο 3 παράγραφος 7 αντικαθίσταται από το ακόλουθο κείμενο:
"7. Η υποβολή προσφορών μπορεί να γίνεται με τέλεξ ή με τέλεφαξ.".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1992.

Labels: 3
17
18